open-index/open-wikipedia-markdown huggingface dataset:
SIPRNet

**Secret Internet Protocol Router Network (SIPRNet)** er en sammenkobling av datanettverk for USAs utenriksdepartement og forsvarsdepartement. Dette amerikanske regjeringsnettet fungerer som transport innen et lukket intranett av materiale særlig fra disse etaters utenriksposteringer, særlig for den slags som ikke skal offentliggjøres eller transporteres i offentlig mer alment tilgjengelige systemer. Det fungerer som transportør av dokumenter, e-poster og lignende, og er således å betrakte som en lukket versjon av det sivile internettet.

Materialet er gradert opp til og inklusive det amerikanske graderingsnivå «SECRET»/hemmelig. Materiale som er høyere sekretessgradert enn dette transporteres på et annet system, Joint Worldwide Intelligence Communications System.

Arbeidet med oppbyggingen av SIPRNet begynte i 1991 på oppdrag av Pentagon.

## Referanser


## Eksterne lenker
* DISA  
* Secret Internet Protocol Router Network (SIPRNET)  by the Federation of American Scientists' Intelligence Resource Program (FAS)
* Using the SIPRNET – Guide to using the SIPRNet  (fra rjhresearch.com)
Bakke Mølle

**Bakke Mølle** var en bedrift beliggende ved Akerselva i Nydalen i Oslo, et par hundre meter sør for dagens Gullhaug bru.

Den første mølla på Bakke gård ble anlagt i 1811, av Hans Nielsen Hauge som nettopp var sluppet ut av fengsel etter sin «ulovlige» predikantvirksomhet. Han hadde nettopp fått Bakkehaugen gård (beliggende lenger vest) fra sin bror og fikk bygget demning og mølle, med møllehjul og «4 stene og en Grynsten». Han gjorde det godt økonomisk, og kunne i nødsårene fram mot 1814 drive gratisbespisning for fattige på Bakke. Han eide Bakke Mølle til han solgte i 1824.

Straks etter ble både demning og mølle tatt av flom. Anlegget ble gjenoppbygget og skiftet eier. I et par generasjoner var det hos firmaet Peter Larsen & Co. Bakke Mølle var en sentral bedrift i Nydalen, og i en periode på 1800-tallet sto Bakke Mølle i fellesskap med Nydalens Compagnie og Christiania Spigerverk for driften av den bruksskolen som ble drevet for arbeiderungene i dalen.

Mølla brant to ganger, i 1900 og i 1924. Begge ganger ble den gjenreist i ny og forbedret utgave. Den ble til slutt overtatt av Bjølsen Valsemølle.

Men Bjølsen drev også Nedre Foss mølle, og mente etter hvert at drift av tre møller langs Akerselva var for lite rasjonelt, to måtte holde. I 1942 ble derfor Bakke Mølle på nytt budt fram for salg.

Etter hvert som Spigerverket hadde bygget ut i Nydalen hadde Bakke Mølles 15 mål store tomt blitt liggende som en «tarm» inn i verkets anlegg. Bakke Mølle omfattet dessuten eiendomsretten til halvdelen av vannfallene ved broen. Og selve mølla var en 5-etasjes bygning med en grunnflate på 4000 kvadratmeter. Det gjorde at verket fant det interessant å ta over.

Spigerverket kjøpte Bakke Mølle for  kroner, og tok de to nederste etasjene i bruk som materiallager. De tre øverste ble først brukt som sesonglager for redskap, og som midlertidig lagerplass for maskiner og deler ved store ombygginger i 1946–1953. Senere ble det kontorer for andre deler av Spigerverkskonsernet: Bremanger Smelteverk, varmegropselskapet og rasjonaliseringsavdelingen.

Da Spigerverket trappet ned i Nydalen ble lokalene overtatt av andre. I dag har Oslo kommune, Bydel Nordre Aker kontorer i Bakke Mølle-bygget. Gateadressen er Nydalsveien 21.

## Referanser





## Kilder
* Edgar B. Schieldrops: *Christiania Spigerverk 1853–1961*.  Side 321 – 322. Grøndahl & Søn Boktrykkeri. Oslo 1961

## Eksterne lenker
* 
*
Tahitis herrelandslag i fotball

**Tahitis herrelandslag i fotball** representerer Fransk Polynesia i fotball på herresiden. Laget er underlagt landets fotballorganisasjon, Fédération Tahitienne de Football, som er medlem av OFC og FIFA.

De er rangert som nr. 138 på FIFAs ranking, med 215 poeng pr juni 2013.

Landslaget vant Oseaniamesterskapet i fotball for herrer i 2012. I 2013 deltar laget i FIFAs konføderasjonscup, der det møter Spania, Nigeria og Uruguay i gruppe B. I første kamp mot Nigeria, som Tahiti tapte 6–1, nådde laget sitt mål om å score i turneringen.

Hjemmelandskampene spilles på Stade Pater Te Hono Nui i Pirae.

## VM-resultater
*1930-1990: Deltok ikke
*1994-2010: Ikke kvalifisert

## Resultater fra Oceania Nations Cup
*1973 – 2.-plass
*1980 – 2.-plass
*1996 – 2.-plass
*1998 – 4.-plass
*2000 – Runde 1
*2002 – 3.-plass
*2004 – 4.-plass
*2008 – *ikke kvalifisert*
*2012 – 1.-plass

## Resultater fra South Pacific Games
*1963 – 3.-plass
*1966 – 1.-plass
*1969 – 2.-plass
*1971 – 3.-plass
*1975 – 1.-plass
*1979 – 1.-plass
*1983 – 1.-plass
*1987 – 2.-plass
*1991 – Runde 1
*1995 – 1.-plass
*2003 – 4.-plass
*2007 – Runde 1

## Managere
* F. Vernaudon (1973)
* Umberto Mottini (1995–1996)
* Gerard Kautai (1996)
* Alain Rousseau/Eddy Rousseau (1997–1998)
* Patrick Jacquemet (2002)
* Gerard Kautai (2004–2007)
* Eddy Etaeta (2004–)

## Spillere og rekorder
Lagets høyeste FIFA ranking er 111.-plass, som de hadde i august 2002. Deres laveste ranking er 195.-plass, fra november 2009.

Lagets toppscorer er Felix Tagawa, med 14 mål.

Den største seieren de har greid er 30–0 mot Cookøyene den 2. september 1971. Deres største tap er 10–0 mot , den 4. juni 2004.

## Referanser


## Eksterne lenker
* 
* Tahiti  på FIFAs hjemmeside.
* Tahiti på OFCs hjemmeside.
Alaskaelg

**Alaskaelg** (*Alces americanus gigas*) er den fysisk største underarten av amerikansk elg. Den lever i Alaska og deler av Nord-Canada. Underarten er svært utsatt for troféjakt. Alaskaelgen ble tidligere regnet som en underart av elg, men denne er nå delt i artene europeisk elg (*Alces alces*) og amerikansk elg (*Alces americanus*). Sistnevnte kalles også sibirsk elg, fordi flere av underartene lever i Asia.

Den største alaskaelgen man kjenner til, ble skutt i det vestre Yukon i september 1897. Den veide  og målte  i skulderhøyde. Normalt blir oksen omkring  tung og  i skulderhøyde, mens kua blir omkring  og .

## Se også
Hjortedyr

## Referanser




## Eksterne lenker
*
Georg von Frundsberg

**Georg von Frundsberg**, også omtalt  som *Fronsberg* og *Freundsberg* (født 24. september 1473 i Mindelberg, død 20. august 1528 samme sted) var en sørtysk landsknekt og ridder i tjeneste for habsburgiske keisere i Det tysk-romerske rike.

Han kom fra en tyrolsk med en rekke riddere som hadde slått seg ned i Øvre Schwaben. Han kjempet for keiser Maximilian I i den schwabiske krig i 1499 og ble blant annet sendt til Italia for å assistere hertugen av Milano Ludovico Sforza fra Huset Sforza i hans kamp mot franskmennene.

Maximilian I slo han til ridder i 1504 for sin innsats for ham.

Han førte eget befal fra 1510. Frundsberg var en meget dyktig taktiker og ga store bidrag til den keiserlige seieren i slaget ved Pavia i 1525 under Karl V, hvor Frundsberg hadde kommandoen over  mann.

## Annet
Under andre verdenskrig ble Waffen-SS-divisjonen 10. SS-panserdivisjon Frundsberg oppkalt etter ham.

## Referanser


## Eksterne lenker
*
Mario Monicelli

**Mario Monicelli** (1915–2010) var en italiensk dreiebokforfatter og filmregissør.

Han ble særlig kjent for filmkomedier, innen den genre som er blitt kjent som commedia all'italiana. Han var en av de tre fremste eksponenter for genren, ved siden av Dino Risi og Luigi Comencini.

Han vant *Sølvbjørnen* som beste regissør ved filmfestivalen i Berlin for filmene *Fedre og sønner* (1957), *Caro Michele* (1976) og *Il Marchese del Grillo* (1981), og Gulløven fra filmfestivalen i Venezia for *[[Den store krigen (film)|Den store krigen]]* (1959), og igjen i 1991 for sitt livsverk.

Filmene *Den ukjente mann* (1958), *[[Den store krigen (film)|Den store krigen]]* og *La ragazza con la pistola* (1968) ble nominert til Oscar i kategorien *[[Oscar for beste fremmedspråklige film|Beste utenlandske film]]*. 

## Filmografi i utvalg
* 1951 *Dyden driver dank (Guardie e ladri)*
* 1957 *Fedre og sønner (Padri e figli)*
* 1958 *Den ukjente mann (I soliti ignoti)*
* 1959 *[[Den store krigen (film)|Den store krigen]] (La grande guerra)*
* 1960 *Deilig - tross alt (Risate di gioia)*
* 1963 *I compagni*
* 1965 *Casanova '70*
* 1966 *[[Lett på tråden (1966)|Lett på tråden]] (Le fate)*
* 1968 *La ragazza con la pistola*
* 1976 *Caro Michele*
* 1981 *l Marchese del Grillo*
* 1981 *Speriamo che sia femmina*

## Referanser


## Litteratur
* Stefano Della Casa: *L'armata Brancaleone. Quando la commedia riscrive la storia*, Lindau, 2006
* Gian Piero Brunetta: *Guida alla storia del cinema italiano (1905–2003)*, Einaudi, 2003
* Bruno Torri:: *Il cinema italiano dalla realtà alle metafore*, Palumbo, 1973
* Masolino D'Amico: *La commedia all'italiana*, Mondadori, 1985
* Stefano Della Casa: *Storia e storie del cinema popolare italiano*, La Stampa, 2001
* Aldo Viganò: *La commedia italiana in cento film*, Le Mani, 1999
* Mariano Sabatini og Oriana Maerini: *Mario Monicelli, la sostenibile leggerezza del cinema*, Edizioni Scientifiche Italiane, 2001
* *Lo sguardo eclettico – il cinema di Mario Monicelli*, Marsilio editori, 2001

## Eksterne lenker
* 
*
Verkenselva

**Verkenselva** kan vise til:

*Verkenselva (Asker) – ei elv i Asker kommune i Akershus
*Verkenselva (Ringerike) – ei elv i Ringerike kommune i Buskerud
*Verkenselva (Drammen) – ei elv i Drammen kommune i Buskerud
ALH 84001

**ALH 84001** eller **Allan Hills 84001** er en meteoritt som ble funnet i Allan Hills i Antarktis den 27. desember 1984 av en amerikansk meteoritt-ekspedisjon. Den hadde ved oppdagelsen en masse på 1,93 kilo, og det antas at den stammer fra planeten Mars. Meteoritten ble verdenskjent i 1996 da NASA-forskere annonserte det de mente kunne være spor av mikroskopiske fossiler etter bakterier fra Mars. 

Steinen er sannsynligvis en av de eldste i solsystemet og ble trolig dannet av smeltet stein for 4,1 milliarder år siden. Man antar at steinen brøt i stykker under et kraftig meteorittnedslag på Mars for 3,9 til 4,0 milliarder år siden, men ble liggende på planeten. Den ble senere fjernet fra overflaten av et annet nedslag for omkring 15 millioner år siden, og kom ned på jorda for om lag 13&nbsp;000 år siden. Disse tallene har man kommet fram til med radiometrisk datering. 

Om funnene på meteoritten virkelig er tegn på liv på Mars, kommer av abiotiske prosesser på Mars eller er forurenset på jorda etter nedslaget, er en prosess som fremdeles pågår.

## Referanser


## Eksterne lenker
* 
*  «Har NASA funnet liv på Mars?» *Nettavisen*, 30. november 2010
Harald Reitan

**Harald Reitan** (født 1950) er journalist og programleder som var ansatt i NRK i 32 år. Han var en habil friidrettsutøver i sine yngre år.

Reitan var lærer på to ungdomsskoler i Drammen i 12 år før han i 1988 ble ansatt i NRK Buskerud. I 1994 var han programleder i ''Norge Rundt''. I perioden 2000–2005 var han leder for naturredaksjonen i NRK, med ansvar for TV-programmet *[[Ut i naturen]]* og radioprogrammet *Naturens verden*. Han sto også for oppstarten av hageserien *[[Grønn glede]]*, som eksisterte i 14 sesonger, til 2015). Han har senere vært programleder i *Jukebox* i NRK P1+, og reporter i ''Ekko'' i NRK P2. 

I 2006-2015 var han leder for Perspektiv-redaksjonen som produserte arkivbaserte TV-dokumentarer. Redaksjonen har vunnet den norske TV-prisen Gullruten to ganger; for serien *[[Tilbake til 70-tallet]]* i 2009 og *[[Overeksponert]]* i 2012.   

Reitan har i samarbeid med Meteorologisk institutt gitt ut boka *Været i Norge 1995-2005*.

## Referanser


## Eksterne lenker
*
Tina & Bettina – The Movie

***Tina & Bettina – The Movie*** er en norsk spillefilm med premiere 7. september 2012. Filmen er basert på *[[Tina og Bettinas videoblogg]]*, kjent fra Torsdag kveld fra Nydalen.

I 2023 kom oppfølgeren *[[Tina & Bettina 2 – The Comeback]]*.

## Handling
Bestevenninnene Tina og Bettina er de to mest populære jentene på skolen. Men de blir utfordret når en ny jente begynner på skolen deres.

Den nye jenta blir snart veldig populær blant de andre elevene, og hun planlegger en fest den samme kvelden som Tina og Bettina arrangerer en annen fest. Dette legger en belastning på vennskapet deres.

## Rolleliste
* Odd-Magnus Williamson
* Henrik Thodesen
* Triana Iglesias
* Else Kåss Furuseth
* Ingar Helge Gimle
* Trine Wiggen
* Nils Jørgen Kaalstad
* Mari Maurstad
* Björn Gustafsson
* Kevin Vågenes
* Minken Fosheim

## Referanser


## Eksterne lenker
* 
*
Transvision Vamp

**Transvision Vamp** var et populært britisk alternativ rock-band.

Bandet ble startet i 1986 av Nick Christian Sayer og Wendy James, og hadde flere sanger på hitlistene på slutten av 1980-tallet. Vokalisten James trakk mye mediaoppmerksomhet grunnet hennes seksuelle og opprørske fremtreden. Bandets opprinnelige besetning var James, Sayer, Dave Parsons (bass), Tex Axile (keyboard) og Pol Burton (trommer).

Bandet slo igjennom internasjonalt med singelen *I Want Your Love* fra debutalbumet *Pop Art* (1988), men det var singelen *Baby I Don't Care* fra 1989 som ble den mest suksessfulle, med tredjeplass på singellisten i både Australia og Storbritannia. Albumet *Velveteen* ble utgitt kort tid etter, og gikk til topps på UK Albums Chart.

Bandet ble offisielt oppløst i 1992 grunnet at James ville satse på en solokarriere.

## Medlemmer
* Wendy James – vokal (1986–1991)
* Nick Christian Sayer – gitar (1986–1991)
* Dave Parsons – bass (1986–1991)
* Tex Axile – keyboard og trommer (1986–1991)
* Pol Burton – trommer (1986–1989)

## Diskografi
;Studioalbum
* *Pop Art* (1988, MCA Records) [UK #4, AUS #13]
* *Velveteen* (1989, MCA Records) [UK #1, AUS #2]
* *Little Magnets Versus the Bubble of Babble* (1991, MCA Records) [AUS #25]

;Singler
* *Revolution Baby* (1987)
* *Tell That Girl to Shut Up* (1988) [UK #45, US #87, AUS #44]
* *I Want Your Love* (1988) [UK #5, AUS #7, SA #1]
* *Revolution Baby* (ny-utgivelse) (1988) [UK #30, AUS #22]
* *Sister Moon* (1988) [UK #41, AUS #91]
* *Baby I Don't Care* (1989) [UK #3, AUS #3]
* *The Only One* (1989) [UK #15, AUS #30]
* *Landslide of Love* (1989) [UK #14, AUS #65]
* *Born to Be Sold* (1989) [UK #22, AUS #97]
* *Child of the Age* (1989)
* *(I Just Wanna) B with U* (1991) [UK #30, AUS #16]
* *If Looks Could Kill* (1991) [UK #41, AUS #51]

;Samlealbum
* *The Complete 12"ers Collection Vol. 1* (1990, MCA Records)
* *Mixes* (1992, MCA Records)
* *Kiss Their Sons* (1998, Universal Records)
* *Baby I Don't Care* (2002, Spectrum Music)

## Eksterne lenker
*
Hvalenes sang – Oratorium

***Hvalenes sang – Oratorium*** er et musikkalbum med Ketil Bjørnstad, utgitt i .

## Sporliste
# «Hvalenes sang»
# «Jeg våknet her en dag»
# «O ensomhet»
# «Hymne»
# «Mot hav»
# «Soloppgang over havet»
# «Koral»
# «Var ikke gud i meg»
# «En nat i længst forsvundne tider»
# «Bliv hos oss livets sol»
# «Som bølgen løftes opp»
# «Bønn»
# «Hvor stille denne natt»
# «Jeg vokste inn i alt»
# «Hvalenes sang 2»
# «Kveld»
# «Jeg sprang på isflak»

## Referanser


## Eksterne lenker
*
Remembrance

***Remembrance*** er et musikkalbum med Ketil Bjørnstad, utgitt i 2009.

## Sporliste
# «I»
# «II»
# «III»
# «IV»
# «V»
# «VI»
# «VII»
# «VIII»
# «IX»
# «X»
# «XI»
The Shadow

***The Shadow*** er et musikkalbum med Ketil Bjørnstad, utgitt i 1990.

## Sporliste

# «Sweetest Love»
# «A Lecture Upon the Shadow»
# «The Shadow»
# «The Good-Morrow»
# «Go, and Catch a Falling Star»
# «The Dream»
# «The Token»
# «The Paradox»
# «His Picture»
# «Love's Exchange»
# «The Silence»
# «Hymn»
Floating (Ketil Bjørnstad-album)

***Floating*** er et musikkalbum med Ketil Bjørnstad, utgitt i september .

## Sporliste
# «Floating»
# «Sorrow In Her Eyes»
# «Memory»
# «Ray of Light»
# «Looking Back»
# «Caravan Moving»
# «Thought»
# «Woman On the Pier»
# «Undercurrent»
# «Rainbow»
# «Course»
# «Her Singing»
# «Face»
# «As You Always Said (to Rolf)»
# «Waiting Room»
# «Floating» (Epilogue)

## Referanser


## Eksterne lenker
*
Ghulam Abbas (ungdomsarbeider)

**Ghulam Abbas** (født 1977) er ungdomsarbeider og lagleder for Furuset Fotballs A-lag. Abbas er tidligere dømt for hvitvasking og mafiavirksomhet. Han var en av flere lederskikkelser i den kriminelle B-gjengen. 

## Tidlig liv
I et intervju med Dagbladet fortalte Abbas at hans personlighet endret seg da hans venn ble myrdet av en rasist på Lindeberg senter i 1995. Før dette drapet hadde Abbas opplevd rasistisk mobbing i årevis, og Abbas bemerket at han og andre pakistanere måtte holde sammen for å unngå å få juling.

## Furuset-episoden
I mars 2007 ble Abbas skutt utenfor sitt hjem på Granstangen på Furuset. Young Guns medlemmet Alex Ruiz Fuica, som selv ble skutt på Aker Brygge i 2006, ble dømt til 11 års fengsel for drapsforsøket på Abbas.

## Dom for mafiavirksomhet
I februar 2009 ble Abbas og flere av hans brødre dømt til flere års fengsel for organisert kriminalitet. Både Ghulam Abbas og hans bror Zahid eide leiligheter og eiendommer i boligkomplekset Sports Park i Natal i Brasil, uten at det var registrert i den brasilianske sentralbanken pengeoverføringer i en slik størrelsesorden at eiendommene kunne kjøpes på lovlig vis. Retten besluttet at de to leilighetene i Brasil skulle inndras.

## Ungdomsarbeider
Abbas ble løslatt i 2010, og arbeider i dag som ungdomsarbeider.

## Bibliografi
* 

## Referanser
Mine dager i Paris

***Mine dager i Paris*** er et musikkalbum med Ketil Bjørnstad, utgitt i .

## Sporliste
# «Mine dager i Paris»
# «Bonjour nuit»
# «Grace»
# «Montparnasse»
# «Yves Klein i elven, på ryggen, under broene»
# «Boulevard»
# «Tango Sorbonne»
# «Fra artaud til Pharamond og ut»
# «Mine dager i Paris» (pianosolo)

## Eksterne lenker
Allan Hills

**Allan Hills** er en rekke koller i Victoria Land i Øst-Antarktis. Området ligger 15 kilometer nord-nordvest for Mount Brooke og sørvest for Mawsonbreen ved enden av den Transantarktiske fjellkjede. Kollene utgjør en Y-formet formasjon og er nesten isfrie. Området ble oppdaget av en newzealandsk gruppe under Samveldets trans-antarktiske ekspedisjon 1957–58 og oppkalt etter professor Robin S. Allan ved University of Canterbury, New Zealand.

En rekke meteoritter har blitt funnet her. Meteoritten  ALH 84001, som ble funnet ved Allan Hills i 1984 og antas å stamme fra Mars, kan ifølge NASA-forskere inneholde spor av mikroskopiske fossiler etter bakterier som beviser at det finnes utenomjordisk liv.

## Kilder
*
*«Har NASA funnet liv på Mars?» *Nettavisen*, 30. november 2010
Grace (Ketil Bjørnstad-album)

***Grace*** er et musikkalbum med Ketil Bjørnstad, utgitt på Universal Music (013 622-2) i 2001. Musikken er et konsertopptak fra Voss Idrettshall fredag 14. april 2000. Konserten var en del av den 27. jazzfestivalen på Voss, Vossa Jazz.

All musikken er skrevet av Ketil Bjørnstad. Alle tekster er skrevet av den engelske poet, satiriker, advokat og prest John Donne (1572–1631).

## Sporliste

# «No Man Is an Island ...»
# «Lovers' Infiniteness»
# «The Bait»
# «White»
# «The Anniversary»
# «Love's Growth»
# «Song»
# «Love's Usury»
# «Naked»
# «Grace»
# «The Indifferent»
# «Mystery»
# «The Canonization»
# «Take a Flat Map ...»
# «Finale : No Man Is an Island ...»
## Musikere

* Ketil Bjørnstad – piano
* Anneli Drecker – vokal
* Bendik Hofseth – vokal og saksofoner
* Eivind Aarset – gitarer
* Arild Andersen – kontrabass
* Trilok Gurtu – perkusjon
* Jan Bang – sampling

## Produksjon

* Produsent: Ketil Bjørnstad
* Lydtekniker: Sven Persson
* Innspillingstekniker: Jan Erik Kongshaug
* Etterarbeid i studio: Jan Erik Kongshaug

## Referanser


## Kilder
* Albumcover "Grace" CD (Universal Music 013 622-2)
The Light

***The Light*** er et musikkalbum med Ketil Bjørnstad, Lars Anders Tomter og Randi Stene, utgitt i 2008.

## Sporliste

# «Grensen»
# «Natten»
# «Sommernatt ved fjorden»
# «Sommersang»
# «A Valediction of Weeping»
# «The Dream»
# «The Prohibition»
# «Lamentoso»
# «The Flea»
# «A Noctural Upon St. Lucy's Day, Being the Shortest Day»
# «The Sun Rising»
# «Air and Angels»
# «Love's Alchemy»
# «Break of Day»
# «A Hymn to God the Father»

## Eksterne lenker
*
Life in Leipzig

***Life in Leipzig*** er et musikkalbum med Terje Rypdal og Ketil Bjørnstad, utgitt i 2008.

## Sporliste

# «The Sea V»
# «The Pleasure Is Mine, I'm Sure»
# «The Sea II»
# «Flotation and Surroundings»
# «Easy Now»
# «Notturno» (fragment)
# «Alai's Room»
# «By the Fjord»
# «The Sea IX»
# «Le manfred/foran peisen»
# «The Return of Per Ulv»

## Eksterne lenker
1. divisjon fotball for menn 2003

**1. divisjon fotball for menn 2003** var det nest høyeste nivået i norsk fotball i 2003. 

## Opp- og nedrykk
De to beste lagene rykket direkte opp til Eliteserien 2004, mens nummer tre spilte kvalifisering om opprykk mot nummer 12 i Eliteserien. Fire lag rykket ned til 2. divisjon 2004.

Opprykk:  og 

Kvalifisering:  beholdt plassen etter kvalifiseringskamper mot 

Nedrykk: , ,  og 

## Tabellen

## Målscorere
**19 mål:**
*  Markus Ringberg, Fredrikstad

**17 mål:**
*  Christian Johnsen, Raufoss

**15 mål:**
*  Haraldur Ingolfsson, Raufoss

**13 mål:**
*  Ben Wright, Start
*  Geir Televik, 
*  Tom Helge Jacobsen, Sandefjord

## Se også
* Kvalifisering til Eliteserien i fotball for menn


## Eksterne lenker
* Norges Fotballforbund - 1. divisjon menn 2003
Alex Fuica

**Alex Eduardo Ruiz Fuica** (født 1979) er et norsk-chilensk medlem/tidligere leder av den kriminelle gjengen Young Guns. 

Fuica var én av to som i august 2006 ble skutt av medlemmer av den rivaliserende B-gjengen på Aker Brygge.

Han ble i Oslo tingrett høsten 2008 frifunnet for et mye omtalt drapsforsøk på Furuset.

3. august 2008, på kvelden i Norway Cup-uken, åpnet Fuica ild mot ledere av den rivaliserende B-gjengen mellom Oslo Plaza og Oslo Spektrum i Oslo sentrum. Gjerningsmannen avfyrte fem-seks skudd. Politiet fikk opptak fra overvåkingskameraer som viste voksne og barn som prøvde å gjemme seg bak biler og betongkanter eller som flyktet fra skuddsalvene. 

I 2009 ble han dømt for drapsforsøk på B-gjeng-lederen Ghulam Abbas i Rasool-familien. Hendelsen fant sted utenfor familiehjemmet til Rasool på Granstangen på Furuset. Også en venn av Abbas ble skutt under hendelsen. Han ble truffet i munnen, men ingen av de to mistet livet. Fuica ble dømt til elleve års fengsel for drapsforsøk. Høyesterett skjerpet straffen til 12 års fengsel.

Fuica var sjåfør for Mohammed Javed da sistnevnte ble skutt i hodet og bilen påtent i Oslo i 2009. Fuica utpekte Stig Millehaugen som gjerningsmannen, og var senere kronvitne i saken. Millehaugen utga i 2023 en bok hvor han hevdet Fuica hadde en annen rolle i saken enn det retten la til grunn under rettssaken. I boka skriver Millehaugen at Fuica var med på planleggingen av drapet og aldri ble forsøkt drept av Millehaugen slik Fuica selv påsto.

I januar 2023 var han én av to personer med bakgrunn fra Young Guns som ble skutt i Klingenberggata i Oslo av medlemmer av den rivaliserende gjengen Satudarah.

## Referanser


## Eksterne lenker
* Intervju med TV2-nyhetene
Synkronsvømming under Sommer-OL 2008 – Lag

**Kvinnenes lagkonkurranse** under synkronsvømming under Sommer-OL 2008 ble holdt den 22. og 23. august 2008. 

## Resultater
The Nest

***The Nest*** er et musikkalbum med Ketil Bjørnstad, utgitt i 2003.

## Sporliste

# «The Nest» (Preludium)
# «In Shadow»
# «The Window»
# «The Bridge I»
# «The Bathers»
# «The Hope I»
# «Exile»
# «The Circle»
# «Darkland»
# «Forgetfulness»
# «The Joy»
# «The Bridge II»
# «Old Song»
# «The Hope II»
# «The Memory»
# «Fear»
# «The Nest» (Postludium)
Sparebanken Norge Amfi Arendal

**Sparebanken Norge Amfi Arendal**, tidligere **Sparebanken Sør Amfi, Arendal** eller bare **Sør Amfi**, er en flerbrukshall i Arendal som ble åpnet 3. september 2012 klokken 19.45 av Marit Breivik, tidligere trener for Norges kvinnelandslag i håndball.

Hallen ligger vegg i vegg med Sam Eyde videregående skole på Myra, og ble bygget samtidig med skolen, som har idrettsfaglinje. Agder fylke har inngått langsiktige leieavtaler for bruk av anlegget i forbindelse med idrettslinjen på skolen. Hallen er hjemmebane for ØIF Arendal, som legger et eget rødt og svart dekke på banen i forbindelse med kampene.

Kostnadene på bygget kom på nær 270 millioner norske kroner. Hallen har 7&nbsp;000 kvadratmeter gulvflate, med plass til 2&nbsp;000 publikummere, med mulighet for utvidelse til 3&nbsp;000, som da er landsdelens største innendørs håndballanlegg. Sparebanken Norge er sponsor av hallen, og betalte opprinnelig åtte millioner kroner for navnrettigheten. Avtalen gjelder for 20 år.

Fra før lå Arendal og omegn kunstisbane og en kunstgressbane på stedet.

## Baner
*Tennishall – 3&nbsp;000 kvm
*Turnhall – 3&nbsp;000 kvm
*Kunstgressbane (ute)
*Rullebrettbane (ute)
*Sandhåndballbane (ute)
*Minitennisbane (ute)
*To sandvolleyballbaner (ute)
*To basketballanlegg (ute)
*Tre tennisbaner (ute)

## Kilder
*Agderposten 30. november 2010 s.9

## Referanser


## Eksterne lenker
* Arendal kommune - SØR amfi
Størje

**Størje** er en betegnelse på flere store fiskearter som ligner på en mindre og vanligere art.

Den meste kjente er makrellstørje, men det finnes også andre størjer, som laksestørje og sildestørje (brukt om både håbrann og sildekonge). De ulike størjene er ikke spesielt nært beslektet, og de må ikke forveksles med fiskegruppen stører.

Ordet *størje* (norrønt *styrja*) kan være en avlydsform av *stor*. Det kan også tenkes at ordet kommer av *å styre*, og at det gjenspeiler folketro om at ulike fiskeslag hadde egne høvdinger som ikke lignet de vanlige individene.
Synkronsvømming under Sommer-OL 2008 – Duett

**Kvinnenes duett** under synkronsvømming under Sommer-OL 2008 fant fra 18. til 20. august 2008 på Beijing nasjonale vannsportsenter.

## Resultater
### Kvalifisering

### Finale

## Referanser

* https://web.archive.org/web/20080813211520/http://en.beijing2008.cn/sports/synchronizedswimming/index.shtml
* http://sports.espn.go.com/oly/summer08/fanguide/sport?sport=sy
* https://web.archive.org/web/20080809063105/http://results.beijing2008.cn/WRM/ENG/Schedule/SY.shtml
* https://web.archive.org/web/20110714220445/http://2008games.nytimes.com/olympics/results.asp?id=SYW_201100
Christine Meyer

**Christine Meyer** (født 1971) er en norsk sanger, danser og stemmeskuespiller. 

Meyer har deltatt som korist på en rekke plateinnspillinger og i Hege Schøyen og Øyvind Bluncks revyer. Hun sang også i Geir Wentzel band i 12 år. I 2018 hadde hun premiere i hovedrollen som Tina Turner i det norske sceneshowet *Tina – Simply The Best*.

Meyer gjør også dubbing for tv-serier.

Christine Meyer er gift med pianist og orkesterleder Geir Langslet.

## Diskografi
### Singler
* *Ti tusen tanker* (1996)
* *Whenever the Rain Falls* (1996), med V.I.B.E.
* *Frozen* (2014)
* *Come Dive with Me* (2015)

### Klondike
* *[[Klondike (Klondike-album)|Klondike]]* (1991)

### Deltar på
* Conception: *[[The Last Sunset]]* (1991)
* Jannicke: *[[World of Wisdom]]* (1992)
* Teencats: *[[Footstompin']]* (1993)
* Funhouse: *[[Big (album)|Big]]* (1993)
* Vidar Johnsen: *[[Cover Me]]* (1995)
* Peer Gynt: *Første akt* (1995)
* Shortcut: *Come Along* (1996)
* Lava: *[[The Very Best of Lava]]* (1996)
* Shortcut: *Straight Physical* (1996)
* Peer Gynt: *The King of Mountain Blues* (1996)
* Creation: *Time* (1997)
* Creation: *[[Vibes (Creation-album)|Vibes]]* (1997)
* Linda Kvam: *Looking Through the Eyes of a Child* (1997)
* Geir Wentzel Band: *[[97% Soul]]* (1997)
* Brødrene Dal: *[[Brødrene Dal på vikingtokt]]* (1997)
* Mohr: *Små søte jenter i små søte biler* (1998)
* Linda Kvam: *[[Refused]]* (1998)
* Hanne Krogh: *[[Vestavind (album)|Vestavind]]* (1998)
* Øystein Sunde: *[[Nå er begeret nådd]]* (1999)
* Fridtjof: *[[Fridtjofs helaften]]* (1999)
* Jul i Blåfjell: *[[Jul i Blåfjell (album)|Jul i Blåfjell]]* (1999)
* The Walt Disney Company: *Donalds norske Disney-favoritter* (2000)
* Alan Vochec: *[[Is...]]* (2002)
* Øystein Sunde: *[[Sundes verden &ndash; 52 av de aller beste]]* (2006)
* The Walt Disney Company: *Disney – største norske hits* (2008)
* Åge Sten Nilsen: *[[Glamunition]]* (2009)
* The Walt Disney Company: *Sangstund med Mikke og Manny* (2011)
* Odd Børretzen & Lars Martin Myhre: *Noen ganger er det over – 30 år med Børretzen & Myhre* (2012)
* Marianne Solberg: *Going to Hawaii* (2015)
* Marianne Solberg: *Procrastinated* (2015)
* Trine Rein: *The Well* (2017)
* Petter Samuelsen: *Songs in PolyGram Publishing* (2017)
* Petter Samuelsen: *A Journey In Tunes 1991–2018* (2018)

## Filmografi
* *[[Skjønnheten og udyret (1991)|Skjønnheten og udyret]]* (1991), «andre stemmer»
* *[[Herkules (film)|Herkules]]* (1997), «Muse - Terpsikore»
* *[[Toy Story 2]]* (1998), «andre stemmer»
* *[[Pokémon - Filmen|Pokémon - The First Movie]]* (1999), «andre stemmer»
* *[[Mikke Mus og vennene hans feirer jul]]* (1999), «andre stemmer»
* *[[Et kongerike for en lama]]* (2000), «andre stemmer»
* *[[Donald Ducks juleønsker]]* (2000), «andre stemmer»
* *[[Den lille havfruen 2]]* (2000), «andre stemmer»
* *[[Lady og Landstrykeren II – Fant på eventyr]]* (2001), «Angel (sangstemme)»
* *[[To gode venner 2]]* (2006), «andre stemmer»

## Referanser


## Eksterne lenker
*  Christine Meyer på Filmfront
*Opptreden på Da Capo, NRK
Italia under Sommer-OL 2000

**Italia under Sommer-OL 2000**. 361 sportsutøvere, 244 menn og 117 kvinner fra Italia deltok i 29 sporter under Sommer-OL 2000 i Sydney. Italia ble sjuende beste nasjon med tretten gull-, åtte sølv- og tretten bronsemedaljer. Basketballspilleren Carlton Myers var landets flaggbærer under åpningsseremonien. 

## Medaljer

## Medaljevinnerne
 
 
## Eksterne lenker
* Resultater og profilside  på sports-reference.com
Priocnemis pertubator

***Priocnemis pertubator*** er av veivepsene (Pompilidae) som tilhører gruppen broddvepser (Aculeata).
Disse vepsene lever som parasitter i larvestadiet på edderkopper.

## Utseende
*Priocnemis pertubator* er mellom 7 og 13 millimeter lang. Den har en svart kropp, den forreste to tredjedeler av bakkroppen er klart rødorange, vingene er gjennomskinnelig, men ganske brunlige.

## Levevis
*Priocnemis pertubator* bygger bol som ofte befinner på under en stein eller like under bakken. Hunnen overfaller og lammer store edderkopper, ofte ulveedderkopper, gjerne de store edderkopphunnene, blant annet fra slekten *[[Trochosa]]*. De er aktiv fra forsommeren og velger gjerne edderkopp-hunner med eggsekk. Vepsen paralyserer edderkoppen, uten å ta livet av den, og tar den med til et hulrom i jorden, som den har gravd ut. Den legger egget på edderkoppen og vepselarvene utvikles inne i edderkoppen.

## Eksterne lenker
*
Radu Voina

**Radu Voina** (født 29. juli 1950 i Șaeș) er en rumensk tidligere håndballspiller og trener for en rekke forskjellige håndballag i Romania og i Frankrike. Han deltok i OL i 1972, i 1976 og i 1980.

Radu Voina, hvis far var advokat og moren barnehagelærer, ble født i Șaeș, en landsby seks kilometer fra Sighișoara. Familien flyttet etterhvert til Sighișoara, der han vokste opp. Faren døde mens Radu var tre og et halvt år gammel. Han har en bror og en søster.

Voina er gift og har en datter og en sønn, Bogdan, som også er tidligere profesjonell håndballspiller.
## Karriere
### Spiller
Voina debuterte som trettenåring på seniorlaget til Voința Sighișoara.

I 1972 vant han bronsemedalje sammen med det rumenske herrelandslaget i Sommer-OL i München. Han spilte fire kamper sammen med dem. Fire år senere vant han sølvmedalje som en del av det rumenske landslaget i OL i Montreal. Han spilte under fem kamper og han scoret fem mål sammen med dem. I Sommer-OL i Moskva i 1980 var han medlem av det rumenske håndballandslaget da disse vant en bronsemedalje. Han spilte fire kamper til og scoret fire mål for det rumenske håndballaget etter det.

I 1974 var han medlem av landslaget som vant gullmedaljen i VM i Øst-Tyskland.

Sammen med det rumenske landslaget vant han to verdensmestertitler ved World University Championships, i 1975 og i 1977, og ved Balkanlekene i 1981 gullmedaljen.

Sammen med sin klubb Steaua București vant han landsmesterskapet syv ganger og Romania Cupen én gang.

### Trener
Som assisterende landslagstrener vant han bronsemedaljen ved Sommer-OL i 1984 i LOs Angeles og gullmedaljen ved Balkanlekene i 1983. Han har trent flere forskjellige håndballag, blant andre ASL Robertsau, RC Strasbourg i Frankrike, Steaua București og det rumenske landslaget. Som trener for Steaua vant han landsmesterskapet åtte ganger og Romania Cupen én gang. Mellom 2008 og 2012 var han hovedtrener for det rumenske landslaget for kvinner. Mellom februar 2009 og mai 2010 var han også hovedtrener for . I 2009 ble han dekorert av den rumenske presidenten Traian Băsescu med ordenen «Meritul Sportiv» 2. klasse.

I 2009/10-sesongen klarte han å kvalifisere  til Champions League-finalen for første gang i denne klubbens historie. Den rumenske håndballklubben klarte ikke å vinne denne finalen. På slutten av sesongen bestemte Radu Voina seg til å ta en pause fra klubbhåndball så han fornyet ikke sin kontrakt som utløp etter denne sesongen, men i mars 2011 ble han ansatt på nytt som trener for . Der var han til 2012.

## Æresbevisninger

* Idrettsmester («maestru al sportului», 1971)
* Utmerket idrettsmester («maestru emerit al sportului»,1974)
* Utmerket trener («antrenor emerit»,1992)
* Idrettsfortjenesteordenen («Meritul Sportiv»), 2. klasse (2009)
* En idrettshall i Sighișoara er oppkalt etter ham.

## Referanser

## Eksterne lenker
*
Kyrre Sæther

**Kyrre Sæther** (født 1961) er en norsk cand.mag - sykepleier, forfatter, humorist og foredragsholder.

Sæther etablerte «humoristisk Poliklinikk» ved Bærum sykehus i 2003. Han står bak kultur og aktivitetssenteret Orlogstasjon Isegran 1684 i Fredrikstad som har som mål å gjenoppbygge fregatten «Lossen» som sank på Vesterøy julaften 1717. Han arbeider med organisasjonsutvikling i offentlige og private organisasjoner med fokus på humor, samspill, relasjonsbygging og arbeidsglede. Han arrangerte 2016-jubileet for Tordenskiold «300 år siden slaget i Dynekilen» på Isegran i Fredrikstad.

## Bibliografi
* *Humor Sapiens –  om humor i ledelse og på arbeidsplassen* , Cappelen Damm Akademisk, 

## Referanser


## Eksterne lenker
* 
* 
*
Sykling under Sommer-OL 2008 – BMX menn

**Herrenes BMX** under Sommer-OL 2008 tok plass den 20. til 22. august 2008 på Laoshan BMX Field. 

## Kvartfinaler
### Heat 1

### Heat 2

### Heat 3

### Heat 4

## Semifinaler

### Semifinale 1

### Semifinale 2

## Finale
Zsuzsanna Tomori

**Zsuzsanna Tomori** (født 18. juni 1987 i Budapest) er en ungarsk håndballspiller, som spiller for  og det ungarske landslaget.

## Karriere
### Klubb
Tomori begynte å spille håndball da hun var 12 år gammel. Hun signerte sin første profesjonelle kontrakt med klubben Dunaferr i 2002. Hun blir ansett som en av de beste håndballspillerne i sin posisjon i den ungarske nasjonale ligaen. Hun begynte å spille for det ungarske mesterlaget  i 2007.

### Landslag
Hun debuterte for det ungarske landslaget den 4. april 2006 i en kamp mot Norge. Hennes første store turnering var i verdensmesterskapet i 2007, og ett år senere ble hun en del av OL-laget som representerte Ungarn i Beijing-OL.

## Eksterne lenker
*
Rainer Osmann

**Rainer Osmann** (født 6. juli 1950 i Eisenach, DDR) er en tysk håndballtrener og tidligere spiller. 

Rainer Osmann spilte aktivt håndball for BSG Motor Eisenach, hvor han i 1985 ble hjelpetrener. I 1990 overtok Osmann trenervervet i HSG Obersuhl, og rykket med klubben opp i Oberliga. Etter to år i Obersuhl ble han trener for sin tidligere klubb ThSV Eisenach, som spilte i 2. Bundesliga. Under hans ledelse, rykket Eisenach i 1997 opp i 1. Bundesliga. Etter sitt opphold i Eisenach trente han mellom januar og mai 2001 andredivisjonsklubben HG Erlangen.

Mellom august 2001 og februar 2008 var Osmann landslagstrener for Østerrikes herrelandslag. Sommeren 2008 ledet han noen uker treningen i landesligaklubben VfB Mühlhausen, som kort før sesongstart ikke hadde noen trener. Deretter overtok han landslagstrenervervet for de tyske juniorkvinnene. I april 2009 overtok han for Armin Emrich som trener for det tyske kvinnelandslaget.

## Referanser


## Eksterne lenker
*
* Portrett av Rainer Osmann
Elbsandsteingebirge

**Elbsandsteingebirge** er et fjellområde i det øvre løp av Elben i Sachsen (Tyskland) og det nordlige Böhmen (Tsjekkia). Fjellene er som navnet tilsier i det vesentlige av sandstein og utgjør en del av det større Mittelgebirge. Elbsandsteingebirge er ca 700 km² stort og har topper opptil 723 meter over havet. Den tyske delen kalles vanligvis *[[Sächsische Schweiz]]* (Saksiske Sveits) og den tsjekkiske *[[České Švýcarsko]]* (Böhmiske Sveits). Idag brukes også betegnelsen på tysk *Sächsisch-Böhmische Schweiz* og på tsjekkisk *Českosaské Švýcarsko.*

## Geografi
Elbsandsteingebirge strekker seg ut på hver side av Elben mellom den tsjekkiske byen Děčín (tysk: Tetschen-Bodenbach) og Pirna i Sachsen. Den østlige grensen går langs en linje mellom Pirna, Hohnstein, Sebnitz, Chřibská, Česká Kamenice til Děčín. Den vestlige grensen følger fra Pirna langs Gottleubadalen til Erzgebirgskamm og deretter langs elven Jílovský potok (Eulaubach) til Děčín. Den høyeste toppen i fjellene er den 723 meter høye Děčínský Sněžník (Hoher Schneeberg) i Tsjekkia, mens Grosse Zschirnstein med sine 561 meter er den høyeste på tysk side.

I Elbsandsteingebirge finnes nasjonalparkene Sächsische Schweiz og České Švýcarsko.

## Historie
Den sandsteinen som idag former landskapet, var for millioner av år siden sjøbunn. Store elver brakte sand og sedimenter til området og skapte i krittiden en kompakt sandsteinsplate ca 20 x 30 kilometer bred og opp til 600 meter tykk. Da sjøen forsvant for ca 80 millioner år siden begynte formingen av fjellene gjennom erosjon.

## Turisme
Elbsandsteingebirge har vært et turistmål i mer enn 200 år og for klatrere i mer enn 100 år. Steder av interesse er Basteiklippene nær Rathen, festningen  ved Königstein, naturbroen Pravčická brána, Schrammsteine, Pfaffenstein, elvedalene til Kirnitzsch og Kamenice. Det finnes ca  klatreruter og mer enn  topper i området. Besøkende kan også betrakte landskapet fra sykkelveien langs Elben eller en av verdens eldste elvedampere. Kildene i Bad Schandau har fra 1730 trukket til seg helseturister.

## Fotnoter

## Referanser


## Eksterne lenker
*
Ringerike Panthers

**Ringerike Panthers**, eller **Ringerike Ishockeyklubb**, (stiftet 14. januar 1973) er en ishockeyklubb fra Hønefoss i Buskerud. Elitelaget spiller i 1. divisjon ishockey for menn fra 2024/25. Men de har vært i  Fjordkraft-ligaen flere ganger, mens kvinnelaget spiller i 1. divisjon ishockey for kvinner.

## Tabellen

## Kallenavn
Klubbens offisielle navn er Ringerike Ishockeyklubb, men i 2001 ble det anholdt en navnekonkurranse, og valget falt til slutt på «Panthers». Navnet er engelsk og betyr panter. En sort panter er derfor avbildet i klubblogoen.

## Noe av klubbens historie

Ringerike Ishockeyklubb, ble stiftet 14. januar 1973 og spilte i lavere divisjoner i mange år.
Schjongshallen ble åpnet i 1989 som den 24. ishallen i Norge, med en publikumskapasitet på 600 ståplasser.

#### 2010-2018 Etablering i 1. Divisjon

Foran 2010/11 sesongen, var Ringerike Panthers for første gang i 1.divisjon med svenske Martin Boork som hovedtrener.

Ringerike Panthers kom på tredjeplass i 1. divisjon 2016/17. De kom på andreplass i 1. divisjon 2017/18, etter 22 seire på 32 kamper, og rykket opp til GET-ligaen 2018/19 etter en kvalifisering der Stjernen og Kongsvinger fra eliteserien og Narvik og Ringerike fra 1. divisjon gjorde opp om to plasser i neste sesongs eliteserie.
Ringerike ble det første laget fra Buskerud som fikk spille i Norges øverste divisjon.

#### 2018- Norges øverste divisjon

8. september 2018 spilte Ringerike Panthers sin aller første kamp noensinne i eliteserien i ishockey. Det var en bortekamp mot Frisk Asker, Ringerike vant 5-4 i Askerhallen etter straffekonkurranse.  Men Ringerike Panthers tok bare 20 poeng i GET-ligaen og havnet helt sist på tabellen. De tapte også kvaliken og måtte ned i 1. divisjon igjen.

Etter to sesonger i 1. divisjon rykket Ringerike Panthers opp igjen til til eliteserien, som da hadde fått navnet Fjordkraft-ligaen. Narvik Ishockeyklubb rykket ned i 1. divisjon.  

Men er tilbake i 1. divisjon ishockey for menn fra sesongen 2024/25.

## Noen tidligere Ringerike-spillere

*Andrea Dalen
*Thor Jørgen Torp Friestad
*Krister Evensen
*Martin Scott Hagen
*Stefan Sjödin
*Thomas Jordhøy
*Nora Christophersen
*Eivind Eiken Andresen
*Espen Pedersen
*Jørgen Langdalen
*Amund Nyland 
*André Paulsen
*Martin Gundersen Lindstad
*Jonathan Lafjell Ed 
*Joakim Engesveen
*Mattias Pettersson

## Referanser


## Eksterne lenker
*
Piper Alpha

**Piper Alpha** var en plattform på britisk sokkel i Nordsjøen av typen jacket. Den ble i 1988 rammet av en brannulykke som drepte 167 mennesker.

Piper Alpha var eid av oljeselskapet Occidental Oil. Den var plassert på Piperfeltet i britisk sektor i Nordsjøen, 193 km nordøst av Aberdeen i Skottland. Piper Alpha produserte først råolje, men ble senere omgjort til en plattform for gass. Gass ble hentet ut fra 24 brønner. Plattformen var knyttet til terminalen på Flotta på Orknøyene.

Den 6. juli 1988 gikk det hull på en kondensatrørledning. Årsaken var gropkorrosjon i rørledningen (engelsk *pitting corrosion*).  Det medførte massive utslipp. Gassen ble antent, og Piper Alpha ble rammet av eksplosjon og brann. Det var 226 personer på plattformen da ulykken skjedde. I alt 167 mennesker omkom, 165 oljearbeidere og to redningsmannskaper.

## Referanser


## Eksterne lenker
* Piper Alpha: Marerittet, Petroleumstilsynet

‎
Akershus EnergiPark

**Akershus EnergiPark** er et fjernvarmeanlegg, utenfor Lillestrøm som ble åpnet i 2011. Det forsyner områdene Lillestrøm, Kjeller, Skjetten og Skedsmokorset med varmeenergi til oppvarming og til varmtvann. I tillegg leverer anlegget varme til å fjerne snø i Storgata på Lillestrøm.

Energiparken er tilrettelagt for forskning og undervisning i et nært samarbeid med Høgskolen i Akershus og forskningsmiljøene på Kjeller. Anlegget er bygd med tanke på å kunne brukes i utdanning. Det er derfor god plass rundt de ulike delene i anlegget slik at det er lett å få oversikt over de ulike delene av prosessene som skjer i en fjernvarmesentral. Det er mulig med omvisninger for det de kaller "energi-turister" fra både inn- og utland. 

Varmekildene som blir brukt er solfangere, kloakkvarme via en spesiell varmepumpe som bruker absorpsjonsteknikk istedenfor elektrisk drevet kompressor, forbrenning av treflis, "bioolje" (basert på slakteavfall) og metangass fra et avfallsdeponi.

Det er også planlagt å produsere hydrogen, fra avfallsgassen metan, i et fullskalaanlegg, via en norskutviklet teknikk som bruker metallhydrider istedenfor mekanisk kompressor. (Hydrogenen skal brukes til drivstoff i biler).

Akershus EnergiPark er eid av Akershus Energi Varme AS som er et heleid datterselskap av Akershus Energi AS.

## Referanser


## Eksterne lenker
* Akershus EnergiPark -- Prosjektsiden for  Akershus EnergiPark hos "Akershus Energi Varme&nbsp;AS".
Ungdommens Fylkesting i Hedmark

**Ungdommens Fylkesting** (**UFT**) i Hedmark er et partipolitisk uavhengig rådgivende organ som ble opprettet i 1998. UFT ble opprettet for å gi ungdom i Hedmark et talerør inn i fylkeskommunal virksomhet og fylkeskommunale saker.

## Ledere

## Nestledere

## Sammensetning
Ungdommens fylkesting oppnevnes årlig av Hedmark fylkesting. Organet skal bestå av 45 representanter, derav to representanter fra hver kommune, samt leder av Ungdommens fylkesting. Hver representant har minst én personlig vararepresentant, men kommunene kan stille med til sammen høyst fire vararepresentanter. I noen tilfeller oppnevner ikke kommunen noen representant og plassen blir da tom.

## Arbeidsutvalg 2017-2018

## Kilder
* Vedtekter for Ungdommens Fylkesting i Hedmark, hedmark.org/
* http://www.hedmark.org/Politikk/Raad-og-utvalg/Ungdommens-fylkesting/Arbeidsutvalg/AU-06-07
* http://www.hedmark.org/Politikk/Raad-og-utvalg/Ungdommens-fylkesting/Arbeidsutvalg/AU-07-08
* http://www.hedmark.org/Politikk/Raad-og-utvalg/Ungdommens-fylkesting/Arbeidsutvalg/AU-08-09
* https://web.archive.org/web/20160305001635/http://www.hedmark.org/Politikk/Raad-og-utvalg/Ungdommens-fylkesting/Arbeidsutvalg/AU-09-10
* http://www.hedmark.org/Politikk/Raad-og-utvalg/Ungdommens-fylkesting/Arbeidsutvalg/AU-10-11
* http://www.hedmark.org/Politikk/Raad-og-utvalg/Ungdommens-fylkesting/Arbeidsutvalg/AU-11-12
* http://www.hedmark.org/Politikk/Raad-og-utvalg/Ungdommens-fylkesting/Arbeidsutvalg/AU-12-13
* http://www.hedmark.org/Politikk/Raad-og-utvalg/Ungdommens-fylkesting/Arbeidsutvalg/AU-13-14
* https://web.archive.org/web/20160304233626/http://www.hedmark.org/Politikk/Raad-og-utvalg/Ungdommens-fylkesting/Arbeidsutvalg/AU-14-15
* https://www.facebook.com/Ungdommens.Fylkesting.Hedmark/
* https://web.archive.org/web/20151204011705/http://hedmark.org/Politikk/Raad-og-utvalg/Ungdommens-fylkesting
Fru Johnsen går i land

***Fru Johnsen går i land*** er en samleplate med Inger Lise Rypdal, utgitt i 2008.

Albumet er gitt ut på Talent, og inneholder remastrede versjoner av tidligere utgitte låter.

## Sporliste

# «Fru Johnsen» (1989-versjonen) – Thomas Hall, Terje Mosnes
# «Ni til fem» – Dolly Parton, Gunnar Jørstad
# «En fremmed går i land» – Arve Sigvaldsen, Nick Borgen/Tore Hansen
# «En smak av sol» – Björn Isfäldt, Arve Sigvaldsen
# «Søndag, mandag, tirsdag» – Peter Morris, Arve Sigvaldsen
# «Du er solen i mitt liv» – Giosafatte Capuano/Mario Capuano, Ian McCredie, Arve Sigvaldsen
# «Før vi morgenrøden ser» – Benny Borg
# «Marions ganglåt» – Rolf Lindblom, Stig Claesson
# «Vindar» –  Terje Rypdal
# «I Wanna Fly» – Tore Ryen
# «Mississippi» – Werner Theunissen
# «I Want Love» – Tony Todd
# «Midnight Breeze» – Henry Hadaway/Tony Todd
# «The Street of Silence» – Pete Knutsen, Arve Sigvaldsen

## Referanser
Romeo och Julia

***Romeo och Julia*** er en samleplate med Inger Lise Rypdals svenske innspillinger, utgitt digitalt i 2008.
Platen er en nyutgivelse av Inger Lises svenske soloalbum Jag kommer tillbaka fra 1975 med fem bonusspor som er hentet fra hennes andre svenske singler i perioden 1968 til 1979.

## Sporliste
# «Romeo och Julia»
# «Gråt inte mer Argentina»
# «Ni sköna minnen»
# «Den stilla gaten»
# «Karls kafé»
# «Efter 50 år»
# «Jag har bränt mina ljus»
# «Han kände sej mycket äldre»
# «Jag tycker du är vacker»
# «Jag har väntat på dej»
# «Nyförelskad 70 år»
# «Sköna, sköna sommerregn»
# «Han är överalt»
# «Jag kommer tilbaka»
# «Regn»
# «En sång om sorg och glädje»
Vocaloid

**Vocaloid** er en stemme-synthesizer-programvare utviklet av Yamaha Corporation i samarbeid med universitetet Pompeu Fabra fra Barcelona. Brukeren kan skrive inn en sangtekst og melodi, og det vil syntetisere sang. Hvem som helst kan bruke Vocaloid og mange selvstendige artister bruker det til å lage sanger. 

De fleste stemmene (også kallt voicebanks) tilgjengelig i programvaren har en karakter tilknyttet stemmen. Når folk snakker om «en Vocaloid», mener de vanligvis både karakteren og stemmen. Den mest kjente Vocaloid er Hatsune Miku, som er utviklet av Crypton Future Media. Hun er berømt både i Japan og oversjøs. Eksempler på andre kjente Vocaloids er Kagamine Rin & Len, Megurine Luka, GUMI og vflower. De fleste Vocaloids er skapt for å synge på japansk, men det finnes også flere som kan synge på språkene engelsk, spansk, kinesisk og koreansk. Et eksempel på en engelsk Vocaloid er Oliver av PowerFX.

## Historie
Yamaha Corporation startet prosjektet om å utvikle en kommersiell sang-synthesizer i mars 2000. Opprinnelig skulle programvaren gå under navnet "Daisy", basert på sangen Daisy Bell, som var den første sangen sunget av en datamaskin. Engelske og japanske versjoner av Vocaloid ble utviklet samtidig. Vocaloid ble først annonsert på den tyske Musikmesse i 2003. De første stemmene til programvaren var Leon og Lola, som sang på engelsk. De ble utgitt i 2004 med den første versjonen av Vocaloid. De var en suksess, men var ikke veldig populære.

I 2007 oppgraderte Yamaha programvaren til VOCALOID2. Den første japanske stemmen utgitt for VOCALOID2 var Hatsune Miku, utviklet av Crypton Future Media. Hun ble en sensasjon på den populære japanske nettsiden Nico Nico Douga.

Miku ble deretter populær over hele Japan, og vokste til internasjonal popularitet. Andre selskaper la merke til hvor populær Miku var, som fikk dem til å lage egne Vocaloid produkter. Det finnes nå et bredt utvalg av stemmer til programvaren, tilgjengelig i 5 språk.

I 2011 ble programvaren oppgradert til VOCALOID3, med forbedringer i alle språk og i 2014 til VOCALOID4, med forbedringer spesielt på engelsk side.

VOCALOID5 ble lansert i 2018, med modernere brukergrensesnitt.

Den nyeste utgivelsen av programvaren er VOCALOID6, som introduserer Vocaloid:AI og ble utgitt i 2022.

## Referanser


## Eksterne lenker
* Offisielt nettsted
* Uoffisielt wiki